Մանսուդե (նիստերի դահլիճ)

Մանսուդե նիստերի դահլիճ (կորեերեն՝ 만수대의사당), Հյուսիսային Կորեայի միապալատ օրենսդիր մարմնի՝ Գերագույն ազգային ժողովի նստավայրը։ Տեղակայված է երկրի մայրաքաղաք Փհենյանում՝ Կորեական հեղափոխության թանգարանի հարևանությամբ՝ Տեդոնգան գետի ափին։ Կորեական պատերազմից առաջ, նիստերի դահլիճից տեղում, գտնվում էր Փհենյանի կանանց նախկին գաղութը։ Անվանվել է ի պատիվ Մանսուդե բլրի։ Կառուցումն ավարտվել է 1984 թվականի հոկտեմբերին։ Կառույցի ենթակառուցվածքները ներառում են նիստերի հիմնական դահլիճը, որն ունի 4,300 քառակուսի մետր տարածք։ Դահլիճում առկա է պատգամավորների 2000 նստատեղ, ինչպես նաև համաժամանակյա թարգմանության համակարգ, որը տեղադրված է հիմնական սրահում ու հնարավորություն է տալիս համաժամանակյա թարգմանություն իրականացնել 10 օտարերկրյա լեզվով։ Շենքը կառուցվել է խորհրդային ճարտարապետական ոճով, սակայն առկա են կորեական տարրեր։ Շենքի առաջնամասի դիմաց գտնվող տարածքը հաճախ կիրառվում է հանրային հավաքների և երաժշտական միջոցառումների համար։ 2022 թվականի սեպտեմբերի 9-ին Մանսուդե նիստերի դահլիճում կայացել է համերգ, որը նվիրված էր Հյուսիսային Կորեայի հիմնադրման 74-րդ տարելիցին։ Այն հեռարձակվել է ԿԺԴՀ պետական հեռուստատեսությամբ։ Ծանոթագրություններ Արտաքին հղումներ Inside North Korea’s Supreme People’s Assembly(անգլ.) North Korea parliament meet watched for policy, personnel change Արխիվացված 2020-07-19 Wayback Machine(անգլ.)